CELEX: C2006/143/09
Language: fi
Date: 2006-06-17 00:00:00
Title: Asia C-451/03: Yhteisöjen tuomioistuimen tuomio (kolmas jaosto)  30.3.2006  (Corte d'appello di Milanon esittämä ennakkoratkaisupyyntö) — Servizi Ausiliari Dottori Commercialisti Srl v. Giuseppe Calafiori (Sijoittautumisvapaus — Palvelujen tarjoamisen vapaus — Yrityksiin sovellettavat kilpailusäännöt — Valtiontuet — Veroneuvontakeskukset — Määrättyjen vero-oikeudellisten neuvonta- ja avustuspalvelujen tarjoaminen — Yksinoikeus — Näistä palveluista maksettava palkkio)

17.6.2006   
            
            
               FI
            
            
               Euroopan unionin virallinen lehti
            
            
               C 143/4
            
         Yhteisöjen tuomioistuimen tuomio (kolmas jaosto) 30.3.2006 (Corte d'appello di Milanon esittämä ennakkoratkaisupyyntö) — Servizi Ausiliari Dottori Commercialisti Srl v. Giuseppe Calafiori
   (Asia C-451/03) (1)
   
   (Sijoittautumisvapaus - Palvelujen tarjoamisen vapaus - Yrityksiin sovellettavat kilpailusäännöt - Valtiontuet - Veroneuvontakeskukset - Määrättyjen vero-oikeudellisten neuvonta- ja avustuspalvelujen tarjoaminen - Yksinoikeus - Näistä palveluista maksettava palkkio)
   (2006/C 143/09)
   Oikeudenkäyntikieli: italia
   Ennakkoratkaisua pyytänyt tuomioistuin
   Corte d'appello di Milano
   Pääasian asianosaiset
   
      Kantaja: Servizi Ausiliari Dottori Commercialisti Srl
   
      Vastaaja: Giuseppe Calafiori
   Oikeudenkäynnin kohde
   Ennakkoratkaisupyyntö — Corte d'appello di Milano — EY 4, 10, 43, 48, 49, 82, 86, 87 ja 98 artiklan tulkinta — Sellaisen veroilmoitusten laatimiseen liittyvän kansallisen lainsäädännön yhteensoveltuvuus, jonka mukaan yrityksille ja niiden työntekijöille suunnattujen tiettyjen avustus- ja neuvontatoimintojen harjoittaminen on veroneuvontakeskusten yksinoikeus
   Tuomiolauselma
   
               1)
            
            
               EY 43 ja EY 49 artiklaa on tulkittava siten, että ne ovat esteenä sellaiselle kansalliselle lainsäädännölle, jollainen on kyseessä pääasiassa ja jossa veroneuvontakeskuksille varataan yksinoikeus määrättyjen vero-oikeudellisten neuvonta- ja avustuspalvelujen tarjoamiseen.
            
         
               2)
            
            
               Toimenpide, jolla jäsenvaltio säätää korvauksen maksamisesta valtion varoista tietyille yrityksille, joiden tehtävänä on verovelvollisten avustaminen veroilmoitusten laatimisessa ja niiden välittämisessä verohallinnolle, on katsottava EY 87 artiklan 1 kohdassa tarkoitetuksi valtiontueksi, jos
               
                           —
                        
                        
                           korvauksen taso ylittää sen, mikä on tarpeen, jotta voidaan kattaa kaikki ne kustannukset tai osa niistä kustannuksista, joita julkisen palvelun velvoitteiden täyttäminen aiheuttaa, kun otetaan huomioon kyseisestä toiminnasta saadut tulot ja kyseisten velvoitteiden täyttämisestä saatava kohtuullinen voitto, ja
                        
                     
                           —
                        
                        
                           korvausta ei ole määritetty tarkastelemalla sellaisia kustannuksia, joita hyvin johdetulle ja asetettujen julkisen palvelun velvoitteiden täyttämisen kannalta riittävillä resursseilla varustetulle keskivertoyritykselle aiheutuisi kyseisten velvoitteiden täyttämisestä, kun otetaan huomioon toiminnasta saadut tulot ja kyseisten velvoitteiden täyttämisestä saatava kohtuullinen voitto.
                        
                     
         
      (1)  EUVL C 7, 10.1.2004.